מכושפות: הדור החדש

מכושפות (באנגלית: Charmed) היא סדרת טלוויזיה אמריקאית מסוגת דרמת פנטזיה על-טבעית שנוצרה על ידי היוצרת ג'ני סניידר אורמן. הסדרה מהווה עיבוד מחודש לסדרת הקאלט "מכושפות", שנוצרה על ידי קונסטנס מ. ברג' ושודרה ברשת "The WB" בין השנים 1998–2006. בינואר 2018, רשת "The CW" הזמינה פרק פיילוט לסדרה, ולאחר מכן, במאי 2018, הרשת הזמינה את הסדרה במלואה באופן רשמי, שעלתה לשידור לראשונה ב-14 באוקטובר 2018. הסדרה מגוללת את סיפורן של שלוש אחיות - מייסי (מדליין מנטוק), מאל (מלאני דיאז) ומגי (שרה ג'פרי) - שמגלות שהן "המכושפות", שלישיית מכשפות בעלות כוחות עוצמתיים משל שאר המכשפות, ושבשילוב כוחותיהן הן יוצרות את "כוח השלוש". ב-3 בפברואר 2021, הסדרה חודשה לעונה רביעית, שעלתה לשידור ב-10 במרץ 2022 ותהיה עונתה האחרונה.

רקע עלילתי
עלילת הסדרה מתרחשת בהילטאון, עיירת קולג' בדיונית, בה האחיות מאל ומגי ורה גרות עם אמן,  מריסול, שלילה אחד מותקפת ונהרגת על ידי כוח דמוני לא ידוע. שלושה חודשים לאחר מכן, מאל ומגי מגלות שיש להם אחות למחצה, מייסי ווהן, שקיומה הוסתר מהן על ידי אמן במשך שנים, אך לאחרונה עברה להילטאון במטרה לקבל עבודה חדשה באוניברסיטה המקומית. לאחר הפעם הראשונה שהאחיות נמצאות תחת קורת גג אחת, הן מקבלות באופן בלתי צפוי יכולות קסומות חדשות; האחות הבכורה, מייסי, מקבלת את מתת הטלקינזיס, האחות האמצעית, מאל, מקבלת את מתת הקפאת הזמן, ומגי, האחות הצעירה, מקבלת את מתת הטלפתיה. זמן קצר לאחר מכן, הארי גרינווד, המלאך השומר - יועץ אשר שתפקידו הוא להגן על מכשפות ולהנחות אותן - שלהן, פוגש את שלוש האחיות ומגלה להן שהן מכשפות, כמו אמן לפניהן, ומסביר להן שמריסול כבלה את כוחותיהן של בנותיה כשנולדו על מנת להעניק להן חיים נורמליים ככל האפשר, ושהיא הייתה בתהליך של ביטול הכבילה בלילה שבו נרצחה. בסופו של דבר, שלוש האחיות מסכימות לאמץ את ייעודן החדש כ"המכושפות", שלישיית המכשפות החזקות והעוצמתיות ביותר שתפקידן הוא להגן על החפים מפשע ולהביס שדים על טבעיים.

העיבוד המחודש מעדכן ומשנה מספר אלמנטים מהסדרה המקורית, בין היתר העברת רקע התרחשות העלילה מסן פרנסיסקו לעיירה בדיונית בשם הילטאון; הפיכת האחות האמצעית ללסבית; מתן לאחות הצעירה את מתת האמפתיה בנוסף למתת ראיית העתיד; שינוי שמות האחיות, כך ששמותיהן מתחילות באות מ' במקום באות פ' ושינוי שם המשפחה של האחיות מהאליוול לוורה. בנוסף, העיבוד המחודש כולל צוות שחקנים מגוון אתנית; השחקניות דיאז וג'פרי הן ממוצא היספני, בעוד שמנטוק היא ממוצא אפרו-קריבי.

סקירה
סקירת סדרה

פרקים
 עונה 1 <font color="#fffff"> מספר פרק <font color="#fffff"> מספר פרק בעונה <font color="#fffff"> שם הפרק בעברית <font color="#fffff"> שם הפרק באנגלית <font color="#fffff"> בימוי <font color="#fffff"> כתיבה <font color="#fffff"> תאריך שידור מקורי <font color="#fffff"> רייטינג 1  1  פיילוט Pilot  בראד סילברלינג  ג'ני סניידר אורמן, ג'סיקה או'טול ואיימי רארדין  14 באוקטובר 2018  1.57 2  2  לשחרר את האם-אמא Let This Mother Out  ונסה פארייס  ג'סיקה או'טול  21 באוקטובר 2018  1.32 3  3  חולשה למתוקים Sweet Tooth  מייקל איי. אלוויץ  ג'ואי פלקו  28 באוקטובר 2018  1.13 4  4  גרשו את השדים שלכם Exorcise Your Demons  מלאני מיירון  מרקוס לובאנוס  4 בנובמבר 2018  0.96 5  5  נשים אחרות Other Women  אמין קדראלי  ג'ורג' נורת'י  11 בנובמבר 2018  0.95 6  6  רוח קאפה Kappa Spirit  ג'פרי וי. בירד  אמילו דיאז  18 בנובמבר 2018  0.96 7  7  אין חרמשים כאלה Out of Scythe  ג'יימי טראביס  שרה גולדפינגר  25 בנובמבר 2018  0.87 8  8  קרצייה Bug A Boo  ונסה פארייס  זואי מרשל  2 בדצמבר 2018  0.93 9  9  מועדים למצוקה Jingle Hell  מייקל לאנג  ג'סיקה או'טול ואיימי רארדין  9 בדצמבר 2018  0.94 10  10  הישאר רגוע והמשך כהארי Keep Calm And Harry On  ונסה פארייס  אליסה לי  20 בינואר 2019  0.82 11  11  צליל מכושף Witch Perfect  ג'ינה רודריגז  נטליה פרננדז  27 בינואר 2019  0.88 12  12  את מתה מבחינתי You're Dead to Me  בראד סילברלינג  מייקל רייסז  17 בפברואר 2019  0.77 13  13  פיית סיוטים מטורללת Manic Pixie Nightmare  מלאני מיירון  ג'סיקה או'טול ואיימי רארדין  3 במרץ 2019  0.74 14  14  מגע של שדים Touched by a Demon  סטיוארט גילארט  ג'ואי פלקו  10 במרץ 2019  0.74 15  15  חילופים ואבנים Switches & Stones  קלאודיה ירמי  ג'ורג' נורת'י  17 במרץ 2019  0.65 16  16  היזכרי במוות Memento Mori  נורמן באקלי  אמילו דיאז  24 במרץ 2019  0.59 17  17  התמסרות Surrender  מייגן פולווס  שרה גולדפינגר  31 במרץ 2019  0.70 18  18  המחליפה The Replacement  גרג בימן  זואי מרשל ומרקוס לובאנוס  21 באפריל 2019  0.67 19  19  מתאים למקור Source Material  סטיוארט גילארט  נטליה פרננדז ואליסה לי  28 באפריל 2019  0.71 20  20  מארב Ambush  ג'ף בירד  מיה קת'רין אייברסון  5 במאי 2019  0.60 21  21  גשם אדום Red Rain  אניה אדמס  מייקל רייסז  12 במאי 2019  0.63 22  22  המקור מתעורר The Source Awakens  ונסה פארייס  ג'סיקה או'טול, איימי רארדין וקרטר קובינגטון  19 במאי 2019  0.59
 עונה 2 <font color="#fffff"> מספר פרק <font color="#fffff"> מספר פרק בעונה <font color="#fffff"> שם הפרק בעברית <font color="#fffff"> שם הפרק באנגלית <font color="#fffff"> בימוי <font color="#fffff"> כתיבה <font color="#fffff"> תאריך שידור מקורי <font color="#fffff"> רייטינג 23  1  חלל בטוח Safe Space  סטיוארט גילארט  ליז קרוגר וקרייג שפירו  11 באוקטובר 2019  0.66 24  2  סידורים אחרונים בסיאטל Things To Do In Seattle When You're Dead  ניק גומז  ג'ואי פלקו  18 באוקטובר 2019  0.74 25  3  היזהרו במכשפותיכן Careful What You Witch For  ג'ינה לאמאר  ניקי רנה  25 באוקטובר 2019  0.73 26  4  לפרק את הארי Deconstructing Harry  קן פינק  נטליה פרננדז וג'פרי ליבר  1 בנובמבר 2019  0.66 27  5  על שדים, מאירים וחיות אחרות The Truth about Kat and Dogs  טסה בלייק  ג'ואנה לי  8 בנובמבר 2019  0.58 28  6  כשניצוצות עפים When Sparks Fly  ברנדי בראדבורן  ג'סיקה או'טול ואיימי רארדין  15 בנובמבר 2019  0.66 29  7  כשהעבר הווה Past is Present  פי. ג'יי. פסקה  בלייק טיילר ונטליה פרננדז  22 בנובמבר 2019  0.77 30  8  פקודה לא חוקית The Rules of Engagement  קלי ויליאמס  זואי מרשל  6 בדצמבר 2019  0.63 31  9  נחשו מי בא לסייף ספייס, סיאטל Guess Who's Coming to SafeSpace Seattle  מייקל גוי  קרולין טאונסנד  17 בינואר 2020  0.65 32  10  קללות Curse Words  דאג אהרוניקובסקי  עזיזה אבא בוטיין וג'ואי פלקו  24 בינואר 2020  0.59 33  11  לרקוד כאילו אף אחד לא מכשף Dance Like No One is Witching  מייקל איי. אלוויץ  כריסטינה פינה וניקי רנה  31 בינואר 2020  0.62 34  12  צריכה לדעת Needs to Know  ג'ף בירד  ג'ואנה לי, ג'סיקה או'טול, איימי רארדין  7 בפברואר 2020  0.57 35  13  לפרוץ את המעגל Breaking the Cycle  ג'ו גלאגר  בלייק טיילור  21 בפברואר 2020  0.60 36  14  השלב המהיר Sudden Death  סטייסי נ. הרדינג  טומי קוק וג'פרי ליבר  21 בפברואר 2020  0.62 37  15  פעם שלישית, גלידה Third Time's The Charm  סטיוארט גילרד  קרולין טאונסנד  27 במרץ 2020  0.60 38  16  האויב של החבר-אויב שלי The Enemy of My Frenemy  פליקס אלקלה  ביאנקה סאמס  3 באפריל 2020  0.57 39  17  משלחת חיפוש Search Party  קרייג שפירו  עזיזה אבא בוטיין וניקי רנה  10 באפריל 2020  0.71 40  18  אל תביטו לאחור בכעס Don't Look Back in Anger  רופרט אוונס  ג'ואי פלקו וזואי מרשל  17 באפריל 2020  0.62 41  19  מרחב לא מוגן Unsafe Space  ג'וזף גלאגר  ג'סיקה א'וטול ואיימי רארדין וכריסטינה פינה  1 במאי 2020  0.58
 עונה 3 <font color="#fffff"> מספר פרק <font color="#fffff"> מספר פרק בעונה <font color="#fffff"> שם הפרק בעברית <font color="#fffff"> שם הפרק באנגלית <font color="#fffff"> בימוי <font color="#fffff"> כתיבה <font color="#fffff"> תאריך שידור מקורי <font color="#fffff"> רייטינג 42  1  אמת מטרידה An Inconvenient Truth  סטיוארט גילארט  נטליה פרננדז  24 בינואר 2021  0.46 43  2  מישהו הולך למות Someone's Going to Die  מנאג' הודא  ג'פרי ליבר וקארי ויליאמס  31 בינואר 2021  0.42 44  3  הפרדה Triage  פי. ג'יי. פסקה  ליז קרוגר וקרייג שפירו  14 בפברואר 2021  0.37 45  4  אי אפשר לגעת בזה You Can't Touch This  בולה אוגאן  ג'ואי פלקו וג'רלדין אליזבת אינואה  21 בפברואר 2021  0.30 46  5  טקסי טקסוס Yew Do You  ג'יימס גן  ג'והנה לי וכריסטינה פינה  28 בפברואר 2021  0.34 47  6  אויב הפרט מספר אחת Private Enemy No. 1  עזיזה אבא בוטיין וניקי רנה  14 במרץ 2021  0.40 48  7  מכשאיפה היציאה Witch Way Out  מנאג' הודא  נטליה פרננדז וקרולין טאונסנד  21 במרץ 2021  0.32 49  8  99 בעיות והמכשפה היא לא אחת מהן O, The Tangled Web  גירי מקלוד  סידני קוואשי וביאנקה סאמס  28 במרץ 2021  0.33 50  9  לא מדברת ברוחריה No Hablo Brujeria  רופרט אוונס  ג'רלדין אליזבת אינואה וג'פרי ליבר  11 באפריל 2021  0.34 51  10  מהומכשפה Bruja-Ha  ג'וזף גלאגר  ג'ואי פלקו ובלייק טיילור  18 באפריל 2021  0.43 52  11  תקוות שווא Witchful Thinking  קן פינק  נטליה פרננדז וג'והאנה לי  7 במאי 2021  0.36 53  12  ריפוי רוחני Spectral Healing  ג'קי גולד  טומי קוק וניקי רננה  14 במאי 2021  0.40 54  13  תורת הכאוס Chaos Theory  קן פינק  עזיזה אבא בוטיין וסידני קוואשי  21 במאי 2021  0.36 55  14  המושלמים הם האויב של הטוב Perfecti Is the Enemy of Good  ג'וזף גלאגר  כריסטינה פינה וקרולין טאונסנד  11 ביוני 2021  0.39 56  15  העתיד של שרדינגר Schrodinger's Future  סטיוארט גילארד  ביאנקה סאמס ובלייק טיילור  18 ביוני 2021  0.41 57  16  מה לצפות כשמצפים לאפוקליפסה What to Expect When You're Expecting the Apocalypse  ג'וזף גלאגר  ג'ואי פלקו וקארי ויליאמס  25 ביוני 2021  0.36 58  17  הסערה שלפני השקט The Storm Before the Calm  ג'ף שוץ  ג'פרי ליבר וסידני קוואשי  16 ביולי 2021  0.42 59  18  חלום חלמתי לי I Dreamed a Dream...  סטיוארט גילארד  ליז קרוגר וקרייג שפירו  23 ביולי 2021  0.43
 עונה 4 <font color="#fffff"> מספר פרק <font color="#fffff"> מספר פרק בעונה <font color="#fffff"> שם הפרק בעברית <font color="#fffff"> שם הפרק באנגלית <font color="#fffff"> בימוי <font color="#fffff"> כתיבה <font color="#fffff"> תאריך שידור מקורי <font color="#fffff"> רייטינג 60  1  לא כזאת Not That Girl  קווין דאולינג  עזיזה אבא בוטאן וג'פרי ליבר  11 במרץ 2022  0.40 61  2  אי אפשר לחזור יותר הביתה You Can't Go Home Again  ליז קרוגר  ליז קרוגר ובלייק טיילור  18 במרץ 2022  0.45 62  3  מכושפות בלי מזל Unlucky Charmed  סטיוארט גילארט  ניקי רננה  25 במרץ 2022  0.30 63  4  אדוות Ripples  ג'ו גאלגר  טומי קוק וקרולין טאונסנד  1 באפריל 2022  0.36 64  5  אחוות הסנדוויץ' הנודד The Sisterhood of the Traveling Sandwich  רופרט אוונס  ג'ואי פאלקו  8 באפריל 2022  0.36 65  6  הגובה מגיע The Tallyman Cometh  קישה שארפ  סידני קושי  15 באפריל 2022  0.31 66  7   Cats and Camels and Elephants, Oh My...  ג'ם ג'ררד   ג'פרי ליבר וכריסטינה פיניה  29 באפריל 2022  0.33 67  8   Unveiled  ג'קלין טג'דה  ביאנקה סמס  6 במאי 2022   68  9   Truth or Cares  אדוארדו סאנצ'ס  קרולין טאונסנד  13 במאי 2022   69  10   Hashing it Out  ג'ו גלאגר  קארי ויליאמס  20 במאי 2022   70  11   Divine Secrets of the O.G. Sisterhood  פול וו  ג'ואי פאלקו ואיבי מאלון  27 במאי 2022  

צוות השחקנים והדמויות
ראשי
 מדליין מנטוק – מייסי ווהן , גנטיקאית מעשית, מבריקה ושאפתנית שעוברת להילטאון לצורך עבודה במעבדות האוניברסיטה המקומיות ושם היא מתגלה כבתה של מריסול ואחותן הבכורה למחצה של מאל ומגי הנושאת את מתת הטלקינזיס. דמותה של מייסי מבוססת בחלקה באופן רופף על דמויותיהן של פרו האליוול ופייג' מת'יוס מהסדרה המקורית.
 מלאני דיאז – מלאני "מאל" ורה, האחות האמצעית הנושאת את מתת הקפאת הזמן. מאל היא אקטיביסטית נלהבת ובוטה וסטודנטית הלומדת לתואר שני במחלקת לימודי נשים באוניברסיטה המקומית. בנוסף, מאל היא לסבית המנהלת קשר חוזר ונשנה עם ניקו. דמותה של מאל מבוססת באופן רופף על דמותה של פייפר האליוול מהסדרה המקומית.
 שרה ג'פרי – מרגריטה "מגי" ורה, האחות הצעירה במשפחה, הנושאת את מתת הטלפתיה. מגי היא סטודנטית חדשה, תוססת ואוהבת בילויים באוניברסיטה המקומית, שנחפזת להגיש עזרה לסובבים אותה. בת זוגו של פארקר, וכמעט מתחתנת איתו בעונה השנייה. דמותה של מגי מבוססת באופן רופף על דמותה של פיבי האליוול מהסדרה המקורית.
 רופרט אוונס – הארי גרינווד, פרופסור ויושב ראש מחלקת לימודי נשים באוניברסיטה המקומית, שמתגלה בהמשך בתור המלאך המואר של שלוש האחיות שמייעד ומכין אותן לגורלן בתור "המכושפת" כשהוא מכנס אותן וחושף בפניהן את האמת אודותיהן.
 סרדאריוס בליין – גאלווין , קולגה של מייסי המשמש כמושא אהבתה.
 אלן טאמאקי – ניקו האמדה , בלשית לסבית במשטרת הילטון, שנמצאת בקשר חוזר ונשנה עם מאל.
 ניק הרגרוב – פארקר קיין , בן זוגה של מגי מהעונה הראשונה עד האמצע של השנייה, מתגלה כחצי שד חצי בן אדם, ניסה לגנוב למגי את הכוחות, בעונה השנייה הופך למלך השדים וכמעט מתחתן עם מגי.
 ג'ורדן דוניקה – ג'ורדן צ'ייס , סטודנט למשפטים ומתאגרף חובב, שמשפחתו קוללה על ידי מכשפה עקב כך שאחד מאבותיו עמד בראש הוצאתה להורג, וכתוצאה מכך הגברים במשפחתו אינם חיים מעבר לגיל 25. בהמשך הוא מצליח לשבור את הקללה לעצמו, אך מעוניין למצוא דרך לשבור אותו לצמיתות למען צאצאיו.
 פופי דריטון – אביגיל ג'יימסון-קיין , חצי מכשפה וחצי שדה שחולצה על ידי מייסי. בהמשך מתגלה שהיא בת למשפחת קיין, בהיותה בתו של אליסטר ואחותם למחצה של האנטר ופארקר, ושיש לה אג'נדה סודית להשתלט על עולם השדים.

משני
 ואלרי קרוז – מריסול ורה, מכשפה ואמן הביולוגית של שלוש "המכושפות", שכבלה את כוחותיהן של בנותיה על מנת לאפשר להן לחיות חיים נורמטיביים ככל האפשר. בהמשך מתגלה שמריסול הייתה בכירה ובעלת כוח הנבואה, שנרצחה על ידי צ'ריטי. בגלל קללת נקרומנסר, היא נאלצה למסור את מייסי למשפחת אומנה.
 נטלי הול – לוסי , הנשיאה של קאפה טאו קאפה, האחווה שמגי מעוניינת להצטרף אליה. בתחילה לוסי נראית כבעלת אופי שטחי וחלול, אך בהדרגה חושפת שכבות נסתרות והופכת לחברה טובה של מגי.
 קונסטנטין רוזולי – האנטר קיין , אחיו השד הבכור והיהיר של פארקר. האנטר הוא משנה צורה שמוטל עליו להרוג מכשפות חזקות על מנת לגנוב את הדנ"א שלהן. מאוחר יותר מתגלה שהוא עושה זאת במטרה לנסות לחסל את הצד האנושי של אחיו הצעיר.
 קרייג פארקר – אליסטר קיין , נדבן האחראי למימון מחלקת הגנטיקה של אוניברסיטת הילטון. אליסטר קיין הוא שד רב-עוצמה ואביהם של פארקר, האנטר ואביגיל.
 וירג'יניה ויליאמס – צ'ריטי קלהאן , בכירה וידידתה של מריסול, שבעבר ניהלה מערכת יחסים רומנטית עם הארי. בהמשך מתגלה שהיא רצחה את מריסול מחשש שבתה, מייסי, תיכנע לרוע בגלל נסיבות תחייתה. בסוף העונה הראשונה נהרגת על ידי אחותה הצעירה, פיונה.
 ליה פייפס – פיונה קלהאן , מכשפה, אחותה הצעירה של צ'ריטי, ובת חסותו לשעבר של הארי; שידועה כשומרת הלהבה הקדושה, מקור כוח קדמוני שהוא למעשה מקור כל הקסם עצמו.
 שיווה קלייזלבאן ֿ– קתרינה , בעליה של חנות בוטניקה קסומה העוסקת בכישוף.
 אריק בלפור – ג'וליאן שיי , מיליונר ונדבן מסתורי בעל עניין נחבא ב"סייף ספייס סיאטל".

הפקה
ממוזער|שמאל|כרזת הסדרה הרשמית המציגה את "כוח השלוש" המפורסם שנמצא במרכז הסדרה
פיתוח
עיבוד מחודש עבור הסדרה המקורית הוכרז לראשונה באוקטובר 2013, כאשר במקור הסדרה נועדה לעבור תהליכי פיתוח והפקה עבור רשת "CBS" על ידי יוצרי הסדרה שולחן לחמישה, כריסטופר קייסר וסידני סידנר. התסריט עבור הפיילוט המתוכנן נועד להתמקד "בארבע אחיות אשר מגלות את גורלן - להילחם נגד כוחות הרשע באמצעות הכישוף שלהן." עם זאת, בסופו של דבר רשת "CBS" בחרה שלא להמשיך את פיתוח העיבוד המחודש. ב-5 בינואר 2017, הוכרז כי רשת "The CW" מפיקה עיבוד מחודש לסדרה המקורית, שתיווצר על ידי יוצרת ג'יין הבתולה, ג'ני סניידר אורמן, ושעתידה לעלות לשידור בעונת השידורים של 18–2017 בטלוויזיה . גם אורמן וגם הבמאי בראד סילברלינג קיבלו הסכמה להתקדם עם פיתוח העיבוד המחודש ב-2016 על ידי חטיבת הטלוויזיה של CBS (שהם בעלי הזכויות על הסדרה המקורית). עלילת התסריט המקורי עבור הפיילוט התרחש בשנת 1976 והתמקד בשלוש מכשפות (טינה, פייג' ואנני), שאינן קשורות בקשר דם, אך הן מתאספות יחד במטרה להילחם ברוע בעיירה קטנה בניו אינגלנד. באותה העת, נשיא "The CW", מארק פדוביץ, הצהיר שהעיבוד המחודש לא יהווה פריקוול לסדרה המקורית, ובמקום זאת תיאר את העיבוד כ"סדרה עצמאית, מודעת לעצמה ובעלת המשכיות משל עצמה". עם זאת, ב-3 בפברואר 2017 הוליווד ריפורטר הודיע שהעיבוד יופץ מחדש ויעוכב עד לעונת השידורים של 19–2018, מכיוון שהתסריט הראשוני עבור הפיילוט "לא התאים לאופן אליו הרשת קיוותה" ומכיוון שלאורמן, שהיו לה התחייבויות מוקדמות לג'יין הבתולה, לא היה מספיק זמן להתחייב באופן מלא לעיבוד עבור עונת השידורים של 18–2017. פדוביץ נתן עדכון על העיבוד במהלך מסע הקיץ של ארגון מבקרי הטלוויזיה באוגוסט 2017, ואמר שהעיבוד עדיין בתהליך הפיתוח, והרשת מחכה לראות עם איזה תסריט חדש אורמן תבוא.

ב-25 בינואר 2018, הרשת הזמינה באופן רשמי את הפיילוט עבור העיבוד המחודש למכושפות. עלילת התסריט החדש הועברה לימינו אנו, והרשת תיארה אותו כ"אתחול פמיניסטי חריף ומצחיק, שמתמקד ב"שלוש אחיות בעיירת קולג', שעם מותה הטרגי של אמן, נדהמות לגלות שהן מכשפות". בנוסף, נאמר בתיאור שבין קווי העלילה של העיבוד המחודש האחיות "ימגרו שדים על טבעיים" ו"ימוטטו את הפטריארכיה", תוך כדי "שמירה על קשרים משפחתיים". בריאיון לעיתון מטרו, סילברלינג אמר שהקסם של העיבוד המחודש הוא "כיפי ועכשווי" עם שימת לב לסוגיות חברתיות עכשוויות. פרק הפיילוט עבור העיבוד נכתב על ידי תסריטאיות הסדרה ג'יין הבתולה, ג'סיקה או'טול ואיימי רארדין, בהתבסס קשת העלילה הכללי שנכתב על ידי אורמן. כל שלוש הנשים הן גם מפיקות בפועל של העיבוד לצדם של סילברלינג, בן סילברמן וקרטר קובינגטון. פרק הפיילוט בוים על ידי סילברלינג. ב-11 במאי 2018, הרשת רכשה את הפיילוט והזמינה סדרה מלאה לעיבוד המחודש. ב-17 במאי 2018 הופץ קדימון ראשון לסדרה ולאחריו קטעי וידאו של מבט ראשון לאחורי הקלעים.
ליהוק
ב-7 בפברואר 2018, "TVLine" חשף את פרטי הליהוק של העיבוד המחודש, תיאור ליהוק לדמויותיהן של שלוש אחיות שנושאות את השמות מייסי, מאל ומדיסון פרויט. פרטי הליהוק העידו כי הליהוק לדמויות בסדרה פתוח לכל סוגי הקבוצות האתניות השונות; ושאחת האחיות תהיה לסבית, דבר המהווה שינוי גדול מהסדרה המקורית. "TVLine" גם חשף כי הליהוק עבור דמויותיהם של הארי, יועצן/המלאך השומר של שלישיית האחיות, גלאווין, יוצר דוקומנטרי ובן זוגה של מייסי, בריאן, מאהבה המתבודד והרגיש לשעבר של מדיסון, וסו ג'ין, בלשית ובת זוגה של מאל, נמצא בעיצומם. מאוחר יותר, שמה של מדיסון הוסב למגי, שם משפחתן של האחיות שונה לורה, ושמה של סו ג'ין הוסב לניקו.

באמצע פברואר 2018, סרדאריוס בליין היה הראשון שהוטל לדמותו של גאלווין, ולאחריו השחקניות מלאני דיאז ושרה ג'פרי לוהקו לדמויותיהן של מאל ומגי, האחיות האמצעית והצעירה (בהתאמה). מאוחר יותר באותו חודש, השחקן הבריטי רופרט אוונס לוהק לדמותו של הארי. בתחילת מרץ 2018, השחקנית הבריטית מדליין מנטוק לוהקה לדמותה של האחות הבכורה, מייסי. האחרונים לליהוק היו צ'ארלי גילספי ואלן טאמאקי שלוהקו לדמויותיהם של בריאן וניקו, בהתאמה. שלוש השחקניות הראשיות שמגלמות את האחיות ורה הן מקבוצות אתניות שונות; דיאז וג'פרי הן ממוצא היספני, בעוד שמנטוק היא אפרו-קריבי. המפיק בפועל, בראד סילברלינג, אמר שהאחיות ורה "שונות מאוד במונחים של אישיות ואתניות", מהאחיות האליוול מהסדרה המקורית, שם שלושתן היו נשים לבנות והטרוסקסואליות. נשיא "The CW", מארק פדוביץ, אמר שהרשת מרוצה מבחירת הליהוק ומהדרך שבה המפיקה בפועל, ג'ני סניידר אורמן, "עיצבה מחדש" את הסדרה.
צילומים
הסדרה מצולמת בוונקובר, קולומביה הבריטית. פרק הפיילוט צולם במשך כחודש בערך; מ-19 במרץ ועד ל-7 באפריל. צילומי המשך העונה הראשונה עד לסופה התחילו ב-13 באוגוסט 2018 והסתיימו ב-21 בדצמבר 2018.

שידור
הסדרה עלתה לשידור לראשונה ברשת "The CW" ב-14 באוקטובר 2018. הסדרה עלתה לשידור ביום ראשון בערב בשעה 21:00, אחרי הסדרה סופרגירל ששודרה בשעה 20:00. שילוב השידור של מכושפות וסופרגירל יסמן את חזרת הרשת לשדר תכנים בערבי יום ראשון בפעם הראשונה מאז עונת השידורים של שנת 09–2008 בטלוויזיה. נשיא הרשת, מארק פדוביץ', הסביר: "רצינו לשדר סדרה שהתבססה כבר [ברשת] בערבי ימי ראשון, יחד עם מכושפות. הרגשנו שאלו שתי סדרות שמופיעות בהן נשים בעלות כוח. הצהרנו בכך שלא צחקנו לגבי הנושא, שאנחנו לא מזלזלים בערבי ימי ראשון, שאנחנו מתכוונים לתת פייט רציני".

תגובות וביקורות
מחלוקת סביב העיבוד המחודש ותגובות המעריצים
זמן קצר לאחר ההכרזה על הפקת הפיילוט בינואר 2018, הולי מארי קומבס, חברה בצוות השחקנים של הסדרה המקורית שגילמה את דמותה של פייפר האליוול, ביקרה את החלטת הרשת "The CW" לאתחל את הסדרה ללא שום חבר מצוות השחקנים או ההפקה המקוריים. קומבס טענה שיש בעיה עם "עיבוד מחודש" של הסדרה מכיוון שהרשת, שנודעה בעבר בשם "The WB", בחרה שלא לחדש את הסדרה בשנת 2006 לעונה תשיעית. קומבס האשימה את הרשת בניסיון להרוויח על גב המותג ("מכושפות") והקונספט שלו תוך כדי שימוש בעבודה הקשה של צוות ההפקה וחברי צוות השחקנים המקוריים. קומבס גם התייחסה בביקורתיות לתיאור שהרשת נתנה לעיבוד המחודש כ"פמיניסטי", שהיא מרגישה שמשתמע מכך שהסדרה המקורית לא הייתה פמיניסטית מספיק, וצייצה בטוויטר בסרקסטיות: "כנראה ששכחנו לעשות את זה בפעם הראשונה. המפף". קומבס רמזה אז כי לעיבוד המחודש צריך להיות כותרת חדשה מכיוון שהיא מרגישה שהעיבוד המחודש הוא מותג חדש שאין לו קשר עם הסדרה המקורית. היא צייצה כי עיבוד מחודש או רימייק לסדרת טלוויזיה "נדרשת בדרך כלל לספר קווי עלילה דומים לשל הסדרה המקורית, כי כך היא תוכל להשתמש כחוק באותה כותרת ולקנות את הזכויות על כך", והוסיפה עוד "אם זה לא דומה, זה רק עוד סדרה אחרת. סדרה חדשה עם כותרת חדשה."

חברה אחרת מצוות השחקנים המקוריים, שאנן דוהרטי, שגילמה את פרו האליוול, הגיבה בגישה חיובית יותר על העיבוד המחודש בטוויטר, וציינה שניתן להעיד מכך על איכותה הגבוהה של הסדרה המקורית אם שוקלים לעשות לה עיבוד מחודש. דוהרטי הוסיפה שהיא "מסוקרנת מהרעיון שדור חדש יקבל עזרה והשראה כמוכם [מעריצי הסדרה המקורית]. 'מכושפות' עזרה לכולנו." עם זאת, דוהרטי הודתה בציוץ שהיא אכן מצאה את ניסוח התיאור של הרשת על העיבוד המחודש כ"פמיניסטי" כ"נוראי ומעליב", אבל השלימה עם זה בהבנה ש"כולם עושים טעויות ". רוז מק'גוון, שגילמה את פייג', גם היא נקטה בגישה חיובית כלפי העיבוד המחודש והראתה את תמיכתה לשחקניות הראשיות על ידי ציוץ "עופו לכן בנות, עופו". מק'גוון הוסיפה שאין לה בעיות עם העיבוד המחודש ואיחלה "לכולם את הטוב ביותר."

החדשות על העיבוד המחודש נתקלו בתגובות מעורבות מצד המעריצים האדוקים של הסדרה המקורית. מספר מעריצים היו חיוביים לגבי העיבוד המחודש, בעוד שאחרים לא התרשמו מהשינויים שבוצעו לקראתה. בעקבות ההכרזה על העיבוד המחודש, חלק מהמעריצים השתמשו בטוויטר על מנת לשתף את ההאשטאג "StopCharmedReboot#" בניסיון למנוע מרשת "The CW" להתקדם עם הפקת הפיילוט עבור העיבוד המחודש. נשיא הרשת, מארק פדוביץ, אמר שהוא רוצה שהמעריצים ייתנו הזדמנות לעיבוד המחודש, ופנה אל המעריצים בפנייה ש"לפני שתקבלו החלטה, תראו את הסדרה". בריאיון עם "HuffPost" במאי 2018, קומבס דיבר על העיבוד המחודש, הפעם בביקורת על השיווק של הסדרה ועל ליהוקם של שחקנים צעירים. לדבריה, אף על פי שהיא מעריכה את "העבודות והזדמנויות שהעיבוד המחודש של מכושפות יצר", היא "לעולם לא תבין מה עוצמתי, מצחיק או פמיניסטי ביצירת סדרה שאומרת באופן בסיסי שהשחקניות המקוריות היו מבוגרות מכדי לעשות את מה שהן עשו לפני 12 שנה."

קישורים חיצוניים

הערות שוליים

קטגוריה:The CW: תוכניות וסדרות

קטגוריה:סדרות דרמה אמריקאיות
קטגוריה:סדרות פנטזיה אמריקאיות
קטגוריה:על-טבעי
קטגוריה:מכשפות בקולנוע ובטלוויזיה
קטגוריה:אולפני CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2018